ప్రెస్ ట్రస్ట్ ఆఫ్ ఇండియా

ప్రెస్ ట్రస్ట్ ఆఫ్ ఇండియా లిమిటెడ్ భారతదేశంలో అతిపెద్ద వార్తా సంస్థ.  ఇది పిటిఐ గా ప్రసిద్ధి చెందింది. దీని ప్రధాన కార్యాలయం న్యూఢిల్లీలో ఉంది. ఇది లాభాపేక్ష లేని, 500 పైచిలుకు భారతీయ వార్తాపత్రికల సహకార సంస్థ. 2022 జనవరి 1 నాటికి సంస్థలో 400 మంది జర్నలిస్టులతో సహా మొత్తం 500 మంది ఉద్యోగులున్నారు. దేశంలోని చాలా జిల్లా ప్రధాన కార్యాలయాల్లో దాదాపు 400 మంది పార్ట్‌టైమ్ కరస్పాండెంట్లున్నారు.  ప్రపంచవ్యాప్తంగా ప్రధాన రాజధానులు, ముఖ్యమైన వ్యాపార కేంద్రాలలో కూడా PTI కి కరస్పాండెంట్లున్నారు. 1948-49లో రాయిటర్స్ వారి అసోసియేటెడ్ ప్రెస్ ఆఫ్ ఇండియా కార్యకలాపాలను PTI చేపట్టింది.   ఇది ఇంగ్లీషు, హిందీ రెండింటిలోనూ వార్తలను, సమాచారాన్నీ అందిస్తుంది.

అవలోకనం 

అసోసియేటెడ్ ప్రెస్, ఏజెన్సీ ఫ్రాన్స్-ప్రెస్సే, ది న్యూయార్క్ టైమ్స్, బ్లూమ్‌బెర్గ్ LP వంటి భారతదేశం వెలుపల ఉన్న 100 వార్తా ఏజెన్సీలతో సహా అనేక ఇతర వార్తాసంస్థలతో PTI, సమాచారాన్ని పరస్పరం పంచుకుంటుంది. హిందూస్తాన్ టైమ్స్, ది స్టేట్స్ మన్, ది ట్రిబ్యూన్, న్యూస్ 18, NDTV, ఇండియా టుడే , ఆల్ ఇండియా రేడియో, దూరదర్శన్, ది వైర్ లు పిటిఐ చందాదారుల్లో కొందరు. PTIకి బ్యాంకాక్, బీజింగ్, కొలంబో, దుబాయ్, ఇస్లామాబాద్, కౌలాలంపూర్, మాస్కో, న్యూయార్క్, వాషింగ్టన్ DC లలో కార్యాలయాలు ఉన్నాయి. 

దీని ప్రస్తుత చైర్మన్ అవీక్ సర్కార్.  అతను ABP గ్రూపుకు వైస్ చైర్మన్ కూడా.

PTI చరిత్ర

ఇవి కూడా చూడండి 

 ఏషియన్ న్యూస్ ఇంటర్నేషనల్, ఢిల్లీ కేంద్రంగా ఉన్న మరో ప్రధాన వార్తా సంస్థ
 హిందుస్థాన్ సమాచార్
 సమాచార్
 యునైటెడ్ న్యూస్ ఆఫ్ ఇండియా
 యునైటెడ్ ప్రెస్ ఆఫ్ ఇండియా

మూలాలు 

వార్తాసంస్థలు